परफेक्शन अच्छा है, पर इसके लिए परेशान न रहें
कई बार परफेक्शन का भी प्रेशर बन जाता है। हर काम व्यवस्थित किया जाए, इसका इतना दबाव बनता है कि जब इसमें दिक्कत आती है, तो लोग उदास होना शुरू हो जाते हैं। वैसे ये समय परफेक्शन का है। लेकिन इस गुणवत्ता को दोष नPt. Vijayshankar Mehta's column - Perfection is good, but don't worry about it
कई बार परफेक्शन का भी प्रेशर बन जाता है। हर काम व्यवस्थित किया जाए, इसका इतना दबाव बनता है कि जब इसमें दिक्कत आती है, तो लोग उदास होना शुरू हो जाते हैं। वैसे ये समय परफेक्शन का है। लेकिन इस गुणवत्ता को दोष न बना लें। परफेक्शन की जरूरत दो स्थानों पर होती है।
एक घर में, एक घर के बाहर। घर में महिलाओं पर परफेक्शन का अत्यधिक दबाव है। कामकाज की दुनिया में भी कुछ लोग ऐसे होंगे, जो ताबड़तोड़ काम करते हैं। वहां भी दबाव है। ध्यान रखें, अपना स्वभाव ऐसा बनाएं कि हम तो परफेक्शन से काम करेंगे, दूसरा सहयोग दे तो अच्छा। अन्यथा उसके असहयोग, असहमति के कारण हम उदास नहीं होंगे।
जो लोग बहुत परफेक्ट होते हैं, जब उनकी उम्र धीरे-धीरे बढ़ती है, तो उदासी उनको घेर लेती है क्योंकि सब उनके अनुसार नहीं चलते। उदासी भी दो तरह की है। एक वर्ष भर रहने वाली उदासी। दूसरी जीवनभर। देश में लगभग 6% लोग सालभर उदास रहते हैं। 13% जीवनभर उदास हैं। ये चिंता की बात है। इसलिए परफेक्ट रहिए पर उदास और परेशान न रहें।